नए साल में 21886 पदों पर होगी भर्ती
नएसाल में नौकरियों की बरसात होगी। रेल मंत्रालय, उत्तर प्रदेश लोक सेवा आयोग, सिंडिकेट बैंक, एलआईसी और स्मॉल इंडस्ट्रीज डेवलपमेंट बैंक ऑफ इंडिया (सिडबी) ने विभिन्न पदों के लिए कुल 21886 वैकेंसी निकाली है।
यूपीपीएससी ने कुल 2234 पद निकाले हैं। आयोग एलोपैथिक मेडिकल ऑफिसर, असिस्टेंट मैनेजर, लेक्चरर, प्रोफेसर, मैनेजर आदि पदों पर नियुक्ति करेगा। योग्यता स्नातक और स्नातकोत्तर पास है। एलआईसी असिस्टेंट एडमिनिस्ट्रेटिव ऑफिसर के 700 पदों पर भर्ती करेगा। दूसरी तरफ सिडबी असिस्टेंट मैनेजर के 100 पदों पर नियुक्त करेगा। सिंडिकेट बैंक ने पोस्ट ग्रेजुएट डिप्लोमा इन बैंकिंग एंड फाइनांस के 600 पदों के लिए नोटिस जारी किया है। एक वर्षीय इस कोर्स के बाद सफल विद्यार्थियों को प्रोबेशनरी ऑफिसर के पद नियुक्ति की जाएगी।
अकेले रेलवे की 18252 वैकेंसी
रेलवे रिक्रूटमेंट बोर्ड ने कई पदों के लिए 18252 वैकेंसी निकाली है। कॉमर्शियल अप्रेंटिस के 703, ट्रैफिक अप्रेंटिस के 1645, गुड्स गार्ड के 7591, जूनियर अकाउंट असिस्टेंट कम टाइपिस्ट के 1205, इन्क्वायरी-कम-रिजर्वेशन क्लर्क के 127, सीनियर क्लर्क कम टाइपिस्ट के 869, एएसएम के 5942, ट्रैफिक असिस्टेंट के 166 और सीनियर टाइम कीपर के चार पदों पर भर्ती होगी।
hin_Deva hin_Deva hin_Deva bho_Deva bho_Deva